ΓΡΑΠΤΗ ΕΡΩΤΗΣΗ E-2276/01

υποβολή: Erik Meijer (GUE/NGL) προς την Επιτροπή

(31 Ιουλίου 2001)

Θέμα: Περιορισμός των κινδύνων από τη μεταφορά επικίνδυνων εμπορευμάτων μέσω του Δυτικού Σκάλδη, μεταξύ της Βόρειας Θάλασσας και του λιμένα της Αμβέρσας

1. Θα μπορούσε η Επιτροπή να επιβεβαιώσει ότι η πρόσβαση των σκαφών στον βελγικό λιμένα της Αμβέρσας, μέσω μιας μακράς και πολυδαίδαλης διαδρομής αυξομειούμενου βάθους στις Κάτω Χώρες μέχρι τις εκβολές του Δυτικού Σκάλδη, ενέχει περισσότερους κινδύνους από ό,τι οι προσβάσεις στους κοντινούς λιμένες της Δουνκέρκης, του Ζεεμπρύγκε και του Ρόττερνταμ·

2. Ποιά είναι η γνώμη της Επιτροπής όσον αφορά την είδηση που δημοσιεύθηκε στην Provincialse Zeeuwse Courant της 19ης Ιουνίου 2001, σύμφωνα με την οποία, ενδεχόμενο ατύχημα σε κάποιο κοντέϊνερ με αμμωνία στην αρχή της διαδρομής αυτής θα είχε ως συνέπεια περίπου 1800 θανάτους και τραυματισμούς στην ολλανδική πόλη Vlissingen, ενώ σε περίπτωση ατυχήματος σε βυτίο βουτανίου οι νεκροί και τραυματίες θα ήταν περίπου 235·

3. Σε ποιό βαθμό αυξάνεται ο κίνδυνος ατυχήματος λόγω της κυκλοφορίας των οχηματαγωγών που εκτελούν τις διαδρομές Kruiningen-Perkpolder και Vlissingen-Breskens και συνδέουν έτσι τη βόρεια με τη νότια όχθη του ποταμού μέχρις ότου ολοκληρωθεί η κατασκευή μιας σήραγγας·

4. Πληρούν σήμερα οι μεταφορές αμμωνίας και βουτανίου μέσω του Δυτικού Σκάλδη την κοινοτική και διεθνή νομοθεσία όσον αφορά τις μεταφορές επικίνδυνων εμπορευμάτων μέσωδατίνων οδών·

5. Ποιά μέτρα πιστεύει ότι μπορεί να λάβει η Επιτροπή, από κοινού με τις κυβερνήσεις του Βελγίου και των Κάτων Χωρών, γαι την ελαχιστοποίηση των κινδύνων ατυχήματος και του ενδεχομένου πρόκλησης μιας πραγματικής καταστροφής·

Απάντηση της κας de Palacio εξ ονόματος της Επιτροπής

(6 Νοεμβρίου 2001)

1.-3. Η Επιτροπή επιθυμεί να επισημάνει ότι η μεταφορά επικινδύνων εμπορευμάτων από μόνη της παρουσιάζει κινδύνους σε περιπτώσεις όπου η μεταφορά γίνεται, π.χ. μέσα σε δέλτα ποταμών, σε μεγάλη απόσταση και ακόμη εμπλέκει δύο χώρες, όπως στην περίπτωση του λιμανιού της Αμβέρσας. Είναι αυτόνητο ότι οι εργασίες θαλασσίων μεταφορών οι οποίες διαπλέκονται με άλλες συναφείς εργασίες απαιτούν αυξημέν ο βαθμό συνειδητοποίησης των κινδύνων από όλες τις ενδιαφερόμενες πλευρές.

2. Η Επιτροπή είναι εν γνώσει του γεγονότος ότιπάρχουν αξιολογήσεις για πολύ επικίνδυνα σενάρια. Είναι δύσκολο να αποδείξει κανείς ότι το καθένα είναι σωστό ή λάθος. Αλλά η Επιτροπή πιστεύει ότι η πλήρης συμμόρφωση με τουςπάρχοντες κανόνες μπορεί να προλάβει πολλά ατυχήματα.

4.-5. Η εφαρμογή κανόνων ασφαλείας εμπίπτει στην αρμοδιότητα των κρατών μελών. Η Επιτροπή δεν έχει λόγους να πιστεύει ότι οι ολλανδικές και βελγικές αρχές δεν συμμορφούνται με τους εν λόγω κανόνες. Ειδικότερα, η Επιτροπή γνωρίζει καλά τιςπάρχουσες διμερείς συμφωνίες μεταξύ Ολλανδίας και Βελγίου που αναφέρονται στην ασφάλεια της ναυσιπλοΐας στον Δυτικό Σκάλδη (Scheldt). Η Επιτροπή έχει κάθε λόγο να πιστεύει ότι οι τρέχουσες ρυθμίσεις, οι οποίες προβλέπουν μεταξύ άλλων τον αυστηρό έλεγχο της κυκλοφορίας μέσω ολοκληρωμένων δικτύων σταθμών ραντάρ καιποχρεωτικής πλοήγησης, επαρκούν για την εξασφάλιση της θαλάσσιας ασφάλειας και την προστασία του θαλασσίου περιβάλλοντος.

Επομένως η Επιτροπή δεν σκοπεύει να λάβει ειδικά μέτρα σχετικά με την ναυσιπλοΐα στο δέλτα του Δυτικού Σκάλδη. Ωστόσο, σε ευρύτερη κοινοτική βάση, η Επιτροπή είναι πεπεισμένη ότι επιβάλλεται να ενισχυθεί η παρακολούθηση των πλοίων που μεταφέρουν επικίνδυνα ή ρυπογόνα εμπορεύματα αλλά και η βελτιωμένη συνεργασία και ανταλλαγή πληροφοριακών στοιχείων μεταξύ κρατών μελών. Έτσι η Επιτροπή θέσπισε στις 6 Δεκεμβρίου 2000, στα πλαίσια του αποκαλούμενου πακέτου ERIKA-II, μια προταθείσα οδηγία(1) που στοχεύει στην εγκατάσταση ενός κοινοτικού συστήματος αναγνώρισης, ελέγχου και παρακολούθησης της θαλάσσιας κυκλοφορίας στα παράκτια δίκτυα των κρατών μελών.

(1) ΕΕ C 120 E της 24.4.2001.